Наперад, змагарна наперад!..
Наперад, змагарна наперад!
Да волі цярэбячы троп, —
Штодзенна ўскіпаем мы гневам
І помсту шлюбуем па гроб!

Нахрапнаю крыўдай ня ўздзержыць
Вам вольны ў кайданах прастор:
З дум горкіх, з сэрц нашых, гартоўны
Скуем мы з праклёнам тапор.

Прыметну заборчасьць, падзелы
І зьдзекі, і крыўды, і пот; —
Бярэсьця і Рыгу, ў дзень судны,
У дзень помсты, спамяне народ!

Наездчык, — крыўдзіцель-грабіцель, —
Спакойны стурбуем твой сон: —
Пасокаю чорнай тваею
Наш родны угноім загон!

Вершы Вацлава Ластоўскага‎
Патрыятычная паэзія
Рыжскі мірны дагавор (1921)
Творы 1922 года
Беларускі Сьцяг (часопіс)